УПОЗНАВАЊЕ СА МЕСТИМА КОЈА ЋЕМО ПОСЕТИТИ НА ЕКСКУРЗИЈИ

Крушевац

Град Крушевац се простире на површини од 854 km², обухватајући 101 насеље са преко 145.000 становника. Сам град има око 65.000 становника.

Споменик кнезу Лазару

Споменик „оснивачу“ Крушевца, кнезу Лазару, налази се у источном делу археолошког парка "Лазарев град". Откривен је 27. јуна 1971. године, поводом прославе "Шест векова Крушевца".

Црква Лазарица

Црква „Светог Првомученика Стефана“, познатија као „Лазарица“, уз манастир „Раваницу“, спада у задужбине српског кнеза Лазара. Црква има основу трихоноса, док је спољашност урађена на византијски начин. Ова грађевина, заједно са „Раваницом“, представља почетак моравског стила и припада грађевинама сажетог типа. Стил је назив добио по реци Морави, у чијем сливу су подизани црквени објекти. Розете, као и неки камени преплети, спадају међу најлепше у моравском стилу. „Лазарица“ је први објекат у Србији који је стручно рестаурисан и конзервисан. Данас се објекат налази под заштитом Републике Србије, као споменик културе од изузетног значаја.