**Контролна вежба 1**

Области: *ИКТ и Дигитална писменост*

**Задатак 1** (1 поен)

На радној површини рачунара направи фолдер чији ће назив бити твоје име и презиме (нпр. *Jasna Milic*). У том фолдеру ћеш чувати све фајлове које направиш током израде контролне вежбе.

**Задатак 2** (3 поена)


* Покрени веб-прегледач а затим отвори почетну страницу веб-претраживача *Google*. Преко њега пронађи све **слике** твог омиљеног воћа.
* Филтрирај претрагу тако да буду приказане само слике чија су **Права коришћења** дефинисана *Creative Commons лиценцама* (CC лиценце).
* Преузми слику која ти се највише допада. Сачувај је у твој фолдер под називом *Moje omiljeno voce*.
* Минимизирај прозор веб-прегледача.

**Задатак 3** (5 поена)

* Покрени *GIMP* и у њему отвори слику омиљеног воћа коју си преузео/-ла у претходном задатку.
* На слику примени филтер *Old photo*.
* У доњем десном углу слике помоћу алатке *Text Tool* испиши своје име, презиме и одељење. Боја текста треба да буде црвена.
* Сачувај (извези) слику у твој фолдер у PNG формату под називом *Voce obrada*.

**Задатак 4** (6 поена)

* Покрени *Microsoft Word* и креирај нови празан документ (*Blank Document*). Сачувај га у твој фолдер под називом Име Презиме (нпр. *Jasna Milic*).
* Подеси формат папира А4 и све маргине на 2,5 cm.
* На почетку откуцај наслов у виду назива твог омиљеног воћа.
* На интернету пронађи текстове о твом омиљеном воћу. Копирај делове текста у *Word* документ испод наслова. Између наслова и текста треба да буду два празна реда.
  + Текст форматирај тако да буде исписан фонтом *Times New Roman*, величине 12 pt. Поравнање текста треба да буде обострано. Ни једна реч у тексту **не треба** да буде подебљана, искошена нити подвучена.
  + Испод текста наведи име и презиме аутора, наслов текста и копирај адресу сајта с ког је преузет (пример на слици 1). Ако не постоји податак о томе ко је аутор текста и ако текст на сајту нема наслов, довољно је да копираш адресу сајта.
* За наслов текста одабери стил Heading 1.
* Испод текста уметни слику коју си обрадио/-ла у *GIMP*-у и подеси јој величину тако да не заузима више од 5 cm ни по хоризонтали ни по вертикали. Постави је на центар стране по хоризонтали.
* Пређи на наредну страну и на њој направи табелу попут табеле на крају овог документа.



**Слика 1.** Правилно позивање на извор одакле је преузет текст (атрибуција)

**Задатак 5** (2 поена)

* Помоћу апликације *Snipping Tool* направи снимак екрана (*Screenshot*) радне површине на ком ће се видети твој фолдер који треба да буде постављен на средину.
* Сачувај слику у твој фолдер под називом *Skrinsot* у формату JPG*.*

**Задатак 6** (5 поена)

* Покрени *Microsoft PowerPoint* и креирај нову празну презентацију (*Blank Presentation*). Сачувај је у твој фолдер под називом Име Презиме (нпр. *Jasna Milic*).
* Одабери дизајн слајдова (тему) по жељи.
* На првом слајду напиши наслов у виду назива твог омиљеног воћа. Напиши и твоје име и презиме.
* На другом слајду уметни слику коју си преузео/-ла са интернета и наведи име аутора слике и копирај адресу сајта са ког си је преузео/-ла.
* На трећем слајду напиши ХВАЛА НА ПАЖЊИ! и постави текст на средину слајда и по хоризонтали и по вертикали. Величина слова треба да буде 80 pt, а фонт *Arial*.

**Задатак 7** (3 поена)

Све фајлове из твог фолдера пошаљи наставнику/-ци мејлом. Текст поруке треба да буде откуцан сходно правилима предоченим у лекцији 2.2. На крају поруке се обавезно потпиши. Наслов поруке (*Subject*) треба да буде *Kontrolna vezba 1*.

|  |  |
| --- | --- |
| **Број поена** | **Оцена** |
| 0 – 5 | 1 |
| 6 – 11 | 2 |
| 12 – 17 | 3 |
| 18 – 21 | 4 |
| 22 – 25 | 5 |